b'\n_START_ARTICLE_\nJedrska fizika\n_START_PARAGRAPH_\nJ\xc3\xaadrska f\xc3\xadzika je veja fizike, ki preu\xc4\x8duje atomsko jedro in z njim povezane pojave, kot so radioaktivnost, jedrska cepitev, jedrsko zlivanje ipd. Fizika jedra je sku\xc5\xa1ala zna\xc4\x8dilnosti jedra razlo\xc5\xbeiti z modeli, kot so kaplji\xc4\x8dni model atomskega jedra ali lupinski model jedra._NEWLINE_Fizika jedra je postavila podlago za \xc5\xa1tevilne uporabne tehnike, kot so jedrska magnetna resonanca, M\xc3\xb6ssbauerjeva spektroskopija, seveda pa tudi jedrska energija in jedrsko oro\xc5\xbeje. Te\xc5\xbei\xc5\xa1\xc4\x8de osnovnih raziskav pa se je v letih po 2. svetovni vojni preneslo na \xc5\xa1e manj\xc5\xa1e delce in na fiziko osnovnih delcev, uporabni del raziskav v povezavi z jedrskimi reaktorji pa se je razvil v svojo vejo, reaktorsko fiziko.'